b'\n_START_ARTICLE_\nEric Robert Rudolph\n_START_PARAGRAPH_\nEric Robert Rudolph (s. 19. syyskuuta 1966 Florida, Yhdysvallat) on terroristi, joka teki useita pommi-iskuja Yhdysvalloissa 1990-luvulla useimmiten seksuaaliv\xc3\xa4hemmist\xc3\xb6ryhmille tarkoitettuihin baareihin ja aborttiklinikoihin. Iskujen seurauksena kolme ihmist\xc3\xa4 kuoli ja ainakin 150 ihmist\xc3\xa4 haavoittui. Rudolph oli pitk\xc3\xa4\xc3\xa4n FBI:n etsityimpien ihmisten listalla._NEWLINE_Kaikista Rudolphin suorittamista pommi-iskuista tunnetuin tapahtui Atlantassa j\xc3\xa4rjestetyiss\xc3\xa4 kes\xc3\xa4olympialaisissa 27. hein\xc3\xa4kuuta 1996. Isku surmasi yhden ja haavoitti 111 muuta. Tapauksen seurauksena media nimesi Rudolphin  "Olympic Park Bomberiksi"._NEWLINE_Rudolph pid\xc3\xa4tettiin Pohjois-Carolinassa 31. toukokuuta 2003. Rudolph sai elokuussa 2005 elinkautisen vankeusrangaistuksen ilman vapautumisen mahdollisuutta. H\xc3\xa4n k\xc3\xa4rsii tuomiotansa huipputurvallisessa ADX Florence -vankilassa Coloradossa. Kuten muutkin kyseisen vankilan vangit, Rudolph viett\xc3\xa4\xc3\xa4 23 tuntia p\xc3\xa4iv\xc3\xa4st\xc3\xa4\xc3\xa4n tiiviiss\xc3\xa4 selliss\xc3\xa4, jonka kaikki huonekalut ovat betonia._NEWLINE_Rudolph kirjoitti vuonna 2006 Colorado Springsin The Gazette -sanomalehdelle sarjan kirjeit\xc3\xa4, joissa h\xc3\xa4n kuvailee ADX Florence -vankilan oloja ep\xc3\xa4inhimillisiksi.'